**Farské oznamy**

**Dvadsiata druhá nedeľa v cezročnom období – rok C (31. 8. 2025)**

|  |  |  |
| --- | --- | --- |
| Pondelok | Na poďakovanie | 17.30 |
| Utorok |  | 7.00 |
| Streda | Sv. Gregora Veľkého, pápeža a učiteľa Cirkvi | 17.30 |
| Štvrtok | Za povolania na kňazský stav | 17.30 |
| Piatok | O Duchu Svätom – Veni Sancte, prvý piatok | 17.00 |
| Sobota |  | 18.00 Oblazov |
| Nedeľa | Narodenie prebl. Panny Márie, titul farského kostola, slávnosť | 8.00 a **10.30 pri obecnom úrade** |

Na budúcu nedeľu budeme sláviť titul farského kostola Narodenie Panny Márie – Kráľovnej anjelov. Sv. omša o 10.30 bude v altáne pri Obecnom úrade a bude jej predsedať váš miestny duchovný otec spolu s p. farárom Ivanom Špánikom a spevom nás bude doprevádzať náš zbor. Po sv. omšiach bude hodová ofera. O 14.30 sa pomodlíme v kostole litánie. V tento deň pri návšteve chrámu je možné získať plnomocné odpustky. V mene p. starostu vás pozývam i na poobedňajší kultúrny program. Prežime tento deň spoločne v Božej milosti.

Tento týždeň máme prvý piatok. Prosím, aby ste si nahlásili vašich chorých, ktorí by chceli byť vyspovedaní a Pán Ježiš s kňazom by ich prišiel navštíviť. Pozývam všetkých ku sv. spovedi, zvlášť študentov, žiakov a učiteľov pred začatím nového školského roku. Deti, ktoré boli tento rok na prvom sv. prijímaní pozývam začať si robiť zasvätenie sa Ježišovmu srdcu skrze 9 prvých piatkov. Spovedať budem pol hodinu pred každou sv. omšou a vo štvrtok od 16.30 a v piatok od 15.00hod. Vo štvrtok budeme mať celodennú adoráciu pre potešenie Ježišovho srdca, za pokoj vo svete, obnovu viery v našich rodinách a za nové kňazské povolania. Zapísať sa môžete na stolíku vzadu. Začneme o 9.00hod. a ukončíme pred sv. omšou. V piatok sa o 16.45 pomodlíme litánie k Božskému srdcu.

V pondelok je Svetový deň modlitieb za ochranu stvorenstva. V piatok by sme mali sv. omšu o Duchu Svätom na ktorú zvlášť pozývam školákov, študentov, učiteľov, vyprosujúc si dary Ducha do nového školského roku.

V piatok po sv. omši o 18.15 pozývam deti a mládež zahrať sa na farský dvor.

Chcem sa poďakovať za vaše modlitby, finančnú podporu našej farnosti, kvetinovú výzdobu. Na budúci týždeň prosím o upratovanie skupinu č. 21. Želám vám peknú nedeľu. Nezabudnite sa pred obedom spoločne ako rodina pomodliť a v týždni si požehnať jeden druhému.